LISA 6 [Nõusolek isikuandmete töötlemiseks](https://www.tyhg.edu.ee/wp/wp-content/uploads/2019/10/N%C3%B5usoleku-isikuandmete-t%C3%B6%C3%B6tlemiseks.docx)

1. Isikuandmete vastutav töötleja **Tallinna Ühisgümnaasium** (edaspidi *kool*), Pärnu mnt 71, Tallinn, 10134
2. **Lapse** nimi ............................................................ isikukood ......................................................
3. Lapsevanema või muu hooldusõigusega isiku (edaspidi lapsevanem) nimi ……………………………………………………………………………………………………….
   * **Annan koolile nõusoleku avalikustada oma lapse järgmisi isikuandmeid**  järgmistel eesmärkidel (tehke ruutu märge):

☐ lapse foto

Avalikustamise eesmärk on jagada teavet kooli tegevuse kohta ning läbi selle avaldada tunnustust lapse saavutuse eest.

☐ lapse nimi

Avalikustamise eesmärk on jagada teavet kooli tegevuse, nt huviringide, võistluste ja etenduste kohta ning läbi selle avaldada tunnustust lapse saavutuse eest, nt olümpiaadi võitmise või võistlusel auhinnalise koha saamise eest.

☐ lapse koolitöö tulemus

Avalikustamise eesmärk on avaldada tunnustust lapse heade saavutuste eest ja kajastada kooli tegevust.

☐ kooli huviringides tehtud tööd ja nende salvestused

Avalikustamise eesmärk on avaldada tunnustust lapse heade saavutuste eest ja kajastada huviringide tegevust.

Luban avalikustada neid andmeid:

☐ kooli stendil;

☐ õpilastööde näitusel;

☐ kooli veebilehel;

☐ kooli Facebooki-lehel või muus sotsiaalmeediakanalis;

☐ ajakirjanduses;

☐ haridusüritustel;

☐ Tallinna Haridusameti aastaraamatus.

* **Annan koolile nõusoleku kasutada oma e-posti aadressi järgmiselt:**

☐ lisada see klassi meililisti piiranguteta / lisada klassi Office 365 gruppi või Google’i gruppi (kui on klassil grupp) – andmed edastatakse keskkonda.

Lapsevanemate meililisti eesmärk on võimaldada neil omavahel suhelda ning lihtsustada kooli ja kodu vahelist teabevahetust.

☐ saata e-posti aadressile teavet lastelaagrite, kooliväliste huviringide jm laste arengut toetavate tegevusete kohta

Teabe edastamise eesmärk on aidata lapsevanemal leida lapsele arendavat koolivälist tegevust.

* **Eriliigilised isikuandmed**

☐ Annan koolile nõusoleku töödelda oma alaealise lapse terviseandmeid tema elu, tervise ja heaolu kaitseks (terviseseisund, mille tõttu võib laps vajada abi ravimite võtmisel või ei saa osaleda mõnes tegevuses, näiteks kehalise kasvatuse tunnis).

Lapse terviseandmete töötlemise eesmärk on lapse elu, tervise ja heaolu kaitsmine ning turvalise keskkonna tagamine koolis.

**Andmekaitsetingimused nõusoleku alusel isikuandmete töötlemise korral**

**1. Õiguslik alus**

Andmete töötlemise õiguslik alus on nõusolek. NB! Kõigi ülejäänud andmete töötlemine, mida kool lapsevanemalt nõuab, toimub õigusaktidega sätestatud kohustuste täitmiseks.

**2**. **Lapsevanema õigused**

Nõusoleku tagasivõtmine

* Lapsevanemal on õigus nõusolek igal ajal tagasi võtta. Nõusoleku tagasivõtmiseks tuleb lapsevanemal esitada koolile avaldus ja märkida ära, milliste andmete töötlemise nõusoleku ta tagasi võtab.

Andmete saamine, parandamine, piiramine ja kustutamine

* Lapsevanemal on õigus saada koolilt kõiki andmeid, mida kool tema alaealise lapse kohta nõusoleku alusel töötleb.
* Kool parandab või kustutab nõusoleku alusel töödeldavaid isikuandmeid lapsevanema taotluse alusel. Taotlus tuleb esitada e-posti aadressil tyhg@tyhg.edu.ee
* Kool vastab kõigile lapsevanema õigustega seotud pöördumistele esimesel võimalusel või kuni 30 päeva jooksul. Kui lapsevanema pöördumine on selgelt põhjendamatu või ülemäärane, on koolil õigus jätta see täitmata või nõuda täitmise eest mõistlikku tasu.

**Andmete** avalikustamine ja edastamine

* Kool on kohustatud avaldama lapse ja lapsevanema isikuandmeid kolmandatele isikutele seaduses sätestatud juhtudel.
* Andmed, lapsevanema poolt lubatud mahus, avalikustatakse ainult eelnevalt kirjeldatud kanalite kaudu.

Andmete säilitamine

* Nõusoleku alusel avalikustatavaid andmeid säilitatakse nõusoleku tagasivõtmiseni. Avalikustamata andmed kustutatakse pärast nõusoleku tagasivõtmist. Avalikustatud andmeid ei kustutata, kui see on tehniliselt võimatu (nt aastaraamatud) või kui vanem seda ei nõua (e-keskkonnad).
* Eriliigilisi andmeid ja vanemate kontaktandmeid säilitatakse nõusoleku tagasivõtmiseni või seni, kuni laps on kooli õpilane. Pärast seda andmed kustutatakse (hävitatakse).
* Nõusolekut säilitatakse 2 aastat andmete töötlemise lõpetamisest.

5. Turvalisus

* Avalikustatud andmetele pääsevad ligi kõik, kes kasutavad keskkonda, kus kool andmeid avalikustab.
* Kinnisele keskkonnale pääsevad ligi üksnes grupi liikmed või keskkonna kasutajad.
* Lapsevanema e-posti aadress on kättesaadav kooli töötajatele ja juhtkonnale, kes vajavad neid oma tööülesannete täitmiseks ning teistele sama klassi lapsevanematele. E-posti aadressid asuvad turvalises serveris. Andmetele pääseb ligi ning ligipääse haldavad kooli IT töötajad. Klassijuhataja poolt loodud suhtluskanalite (nt Facebooki, Google vm grupp) ligipääsude ning seal hoitava info eest vastutab klassijuhataja eelnevalt lapsevanemaga tehtud kokkuleppe alusel.
* Lapse eriliigilised isikuandmed on kättesaadavad üksnes neile kooli töötajatele, kellel on neid vaja, et tagada lapse tervise kaitse, võimetekohane õpe ning turvaline keskkond.
* Lapse terviseandmeid töödeldakse üksnes paberil. Eriliigilisi terviseandmeid hoitakse lukustatud kapis.
* Hariduslike erivajadustega õpilaste andmeid töödeldakse piiratud ligipääsuga võrgukettal.
* Kõigi andmetöötluse kohta tekkivate küsimuste või muredega on lapsevanemal võimalik pöörduda kooli andmekaitse kontaktisiku poole (direktor, sekretär) e-posti aadressil tyhg@tyhg.edu.ee
* Lapsevanemal on õigus pöörduda Andmekaitse Inspektsiooni või kohtu poole, kui ta leiab, et andmete töötlemisel on rikutud tema või tema lapse õigusi.

Kinnitan, et olen andmekaitsetingimustega tutvunud:

Nimi allkiri    kuupäev